ভারতবর্ষে এমন একটি গ্রাম রয়েছে যেখানে কথ্যভাষাই সংস্কৃত। সাধারণ কথাবার্তা সংস্কৃতেই হয়। বাড়ির পোষ্য কুকুর-বিড়ালকেও ডাকা, খেতে দেওয়া সবেতেই ব্যবহার করা হয় দেবভাষা। সকলে বোঝেও সেটা। এ গ্রামের কৃষক গরু, মোষকেও নির্দেশ দেন সংস্কৃতে।
সেই গ্রামের নাম মাত্তুর। কর্ণাটকের সিমোগা জেলার মাত্তুর গ্রাম। একদা দ্রাবিড় অধ্যুষিত এই গ্রামে এখনও কথ্যভাষা সংস্কৃত| এখানকার বাসিন্দারা সংস্কৃত ভাষা চর্চার ধারক ও বাহক| কথ্য ভাষায় কিছু কিছু কন্নড়‚ তেলেগু‚ তামিল মিশে গেলেও মূল ব্যাকরণ অনুসরণ করা হয় দেবভাষার। ব্যবহার করা হয় দেবনাগরী হরফ| ওই গ্রামের সব সম্প্রদায়ের, সব পেশার মানুষই ঝরঝরে সংস্কৃত বলেন|
শিশুরা জন্ম থেকেই মাতৃভাষা হিসেবে সংস্কৃত শেখে। স্কুলে পাঠ শুরু হয় বৈদিক স্তোত্র পাঠের মধ্য দিয়ে| এখানে সব স্কুলেই সংস্কৃত প্রথম ভাষা| দ্বিতীয় ভাষা হিসেবে থাকে ইংরেজি বা কন্নড়| তার মানে কিন্তু এই নয়‚ সবাই বড় হয়ে পুরোহিত বা সংস্কৃত ভাষা নির্ভর পেশায় যুক্ত হন। গ্রামের নতুন প্রজন্ম দিব্যি তথ্যপ্রযুক্তি দুনিয়ার সঙ্গে তালমিলিয়ে চলছে।
আরও পড়ুন
ঠিক কতটা মৃত আজ সংস্কৃত ভাষা
২০১৬-র বাংলা ভাষা শুনে রবীন্দ্রনাথ যা ভাবতেন